ΚΟΙΝΩΝΙΑ

Ένας 18χρονος Αφγανός εντοπίστηκε μέσα σε λίμνη αίματος στις 20:45 το βράδυ της Κυριακής στην πλατεία Αμερικής.

Ο άτυχος άνδρας, που έφερε τραύματα από αιχμηρό αντικείμενο (πιθανότατα μαχαίρι) μεταφέρθηκε σε εφημερεύον νοσοκομείο, όπου απλά διαπιστώθηκε ο θάνατος του.

Σύμφωνα με πληροφορίες είχε προηγηθεί άγρια συμπλοκή μεταξύ ομάδων αλλοδαπών, με ξύλα, πέτρες και μαχαίρια, στην περιοχή του Αγίου Παντελεήμονα.

Επί τόπου, αλλά και στο νοσοκομείο που μεταφέρθηκε το θύμα βρίσκονται ισχυρές αστυνομικές δυνάμεις.

Την προανάκριση για τη δολοφονία έχει αναλάβει η Ασφάλεια Αττικής.